До Посолство на Република България в Лондон
Копие: До Централна Избирателна Комисия
29 септември 2026 година
гр. Саутхемптън, Великобритания
Уважаеми госпожи и господа,
Ние, представителите на българската общност в град Саутхемптън  и околните населени места, бихме искали да отправим към Вас официално искане за откриване на избирателна секция в град Саутхемптън  за предстоящите избори на 25.10.26 за президент и вицепрезидент на Република България.
Желаем да подчертаем, че в Саутхемптън  традиционно е имало избирателна секция за българските граждани. През годините това е давало възможност на местната българска общност да упражнява своето конституционно право на глас в близост до мястото, където живее.
Към 29 септември 2026 г. за град Саутхемптън  са подадени 78 заявления за гласуване извън страната, с което е достигнат и надхвърлен минимално изискуемият праг от 40 заявления, предвиден
в чл.14, ал.3 от Изборния кодекс.
Считаме, че подадените вече 78 заявления ясно показва наличието на необходимия интерес от страна на българските граждани в Саутхемптън и района за отваряне на избирателна секция в града. Очакваме броят на заявленията да продължи да се увеличава до изтичането на определения срок за подаването им, който изтича днес.
Откриването на секция в Саутхемптън би създало по-добри условия за упражняване наизбирателното право от значителен брой български граждани в района.
За нас е важно да подчертаем, че настоящото искане не е за създаване на нова практика.
Избирателна секция в Саутхемптън е била откривана на редица предходни избори, а местната общност вече има опит с организацията и провеждането на изборния процес. Настоящото ни искане има за цел тази утвърдена възможност да бъде продължена.
Във връзка с необходимостта от подходящо помещение предлагаме избирателната секция в Саутхемптън да бъде разположена в:
VOCO Southampton by IHG in Southampton
с адрес на хотела :
Herbert Walker Avenue
Southampton
SO15 1AG

England

като хотела разполага с безплатен паркинг, което би улеснило достъпа на гражданите, пристигащи със собствен автомобил.
Българската общност в Саутхемптън и района е готова да окаже пълно съдействие за откриването на избирателна секция, включително да предложи резервни членове на СИК, ако политическите партии не излъчат свои представители.
В тази връзка молим Посолството на Република България в Лондон да вземе предвид
следните обстоятелства:
• към 29 септември 2026 г. са подадени 78 заявления за гласуване в Саутхемптън, с което е достигнат минимално изискуемият праг от 40 заявления по чл. 14, ал. 3 от Изборния кодекс;
• утвърдената практика за откриване на избирателна секция в Саутхемптън на предходни избори;
• значителния брой български граждани, живеещи в Саутхемптън и околните населени места;
• необходимостта да бъде улеснен достъпът на българските граждани до избирателна секция;
• наличието на подходящо помещение в 
VOCO Southampton by IHG in Southampton, с удобен достъп от жп гарата и наличие на безплатен паркинг;
• готовността на местната общност да окаже съдействие при комуникацията с хотела
и при организационните дейности.
Очакваме настоящото предложение да бъде публикувано на интернет страницата на
Посолството на Република България в Лондон, съгласно чл. 13, ал. 3 от Изборния кодекс.
Молим Посолството на Република България да подкрепи откриването на избирателна секция в град Саутхемптън за предстоящите избори за президент и вицепрезидент на Република България.

